Ալան Ա'Կուրտ

**Ալան Ա'Կուրտ** (, ,, անգլիացի ֆուտբոլիստ և կիսապաշտպան, ով իր կարիերայի մեծ մասն անցկացրել է Լիվերպուլում։

## Կենսագրություն
Ծնվել է|Ռեյնհիլում՝ Լիվերպուլի մերձակայքում գտնվող Մերսիսայդ  կոմսության փոքրիկ Սենտ Հելենս քաղաքի արվարձաններից մեկում։ Ալան Ա'Կուրտը սկսել է խաղալ «Պրեսկոտ Քեյբլսի» սիրողական ակումբում։ Հետագայում նրան նկատել է Լիվերպուլի մենեջեր Դոն Ուելշը։ «Բոլթոնը» և «Էվերթոնը» Ալանիի հետ պայմանագիր են կնքել։ «Լիվերպուլիում» Ա'Կուրտն իր նորամուտը նշել է 1953 թվականի փետրվարի 7 -ին Միդլսբրոյի դեմ արտագնա խաղում։ Այս խաղում նրա նոր թիմը կարողացավ երկու միավոր վերցնել՝ տանտերերին հաղթելով (3:2) հաշվով։ Մեկ ամիս անց Ալանը խփել է իր առաջին գոլը «Լիվերպուլի» կազմում. մարտի 14-ին «Էնֆիլդում» նրանք հաղթեցին «Սանդերլենդին» (2:0):

Հաջորդ մրցաշրջանում Ա'Կուրտը 16 հանդիպում է անցկացրեց «Լիվերպուլի» կազմում, բայց չի կարողացել օգնել «կարմիրներին» խուսափել երկրորդ դիվիզիոնի անկումից։ Ակումբի կողմից Անգլիայի առաջնության երկրորդ մակարդակում անցկացրած առաջին մրցաշրջանում Ա'Կուրտը հաստատվել է առաջին թիմում՝ անցկացնելով 33 հանդիպում առաջնությունում և գավաթում։ Նա հավատարիմ է մնաց ակումբին, չնայած «Լիվերպուլին» չի հաջողվել վերադառնալ առաջին դիվիզիոն : Ա'Կուրտն իր 200-րդ հանդիպումն անցկացրել է ակումբի կազմում, երբ նա ընդամենը 24 տարեկան 89 օրական էր՝ այդպիսով դառնալով Լիվերպուլի պատմության ամենաերիտասարդ խաղացողը, ով հասել է այս տիտղոսին: Նրա այս ձեռքբերումը մինչ օրս ոչ ոք չի նվաճել։

Նա խաղացել է երկրորդ դիվիզիոնի ակումբում։ Ա'Կուրտի խաղը գրավել է Անգլիայի հավաքականի գլխավոր մարզիչ Ուոլթեր Ուինթերբոտոմի ուշադրությունը, ով փնտրում էր խաղացողի, ով կարող էր փոխարինել վնասվածք ստացած Թոմ Ֆիննիին: Ուինթերբոթոմը հնարավորություն է տվել երիտասարդ ձախ եզրային հարձակվողին, ով իր նորամուտը նշել է Մեծ Բրիտանիայի առաջնության խաղում Հյուսիսային Իռլանդիայի դեմ Ուեմբլիում: Ա'Կուրտի խփած գոլը բրիտանացիներին չի օգնել խուսափել սեփական հարկի տակ 2:3 հաշվով պարտությունից, սակայն Ալանը հրավեր է ստացել մասնակցելու աշխարհի առաջնությանը, որը տեղի ունեցել 1958 թվականին Շվեդիայում։ Նա այս մրցաշարում ազգային հավաքականի կազմում անցկացրել է բոլոր երեք հանդիպումները։ Բրիտանացիները չեն կարողացել հաջողության հասնել՝ ոչ-ոքի խաղալով բրազիլացիների (0:0) և ավստրիացիների հետ (2:2) և պարտվելով ԽՍՀՄ հավաքականին (0:1)։

Նրա խաղը «Լիվերպուլին» արդյունք է տվել, երբ ակումբը Բիլ Շենքլիի գլխավորությամբ նվաճել է Երկրորդ դիվիզիոնի տիտղոսը 1962 թվականին՝ ութ միավորով առաջ անցնելով երկրորդ տեղում ընթացող «Լեյթոն Օրիենտ» -ից (այն ժամանակ, երբ յուրաքանչյուր հաղթանակի համար շնորհվում էր ընդամենը երկու միավոր ): Առաջին դիվիզիոն վերադարձած իր առաջին մրցաշրջանում Ալանը 23 հանդիպում է անցկացրել «Լիվերպուլի» կազմում և օգնել ակումբին ութերորդ տեղ գրավել։

Բազմաթիվ վնասվածքների պատճառով Ալանը բաց է թողել ամբողջ Անգլիայի լիգայի 1963/1964 թթ|1963/64 մրցաշրջանը, որում «Լիվերպուլը» դարձել է Անգլիայի չեմպիոն։ Կարմիրների կազմում Ալանի վերջին հանդիպումը իսլանդական «Ռեյկյավիկ»ի դեմ խաղն էր. այս խաղը կարմիրների առաջին տնային հանդիպումն էր եվրոպական մրցաշարերում, և «Լիվերպուլը» հաղթել է 6։ 1 հաշվով։

1964 թվականի հոկտեմբերին Ալանը միացել է Տրանմիր Ռովերս ակումբին: Ավելի ուշ Ա'Կուրտը «Նորվիչ Սիթիում» եղել է խաղացող-մարզիչ, ինչպես նաև զբաղեցրել է տարբեր մարզչական պաշտոններ աշխարհի տարբեր երկրներում, ներառյալ Զամբիայում և Նոր Զելանդիայում, եղել է «Սթոք Սիթիում» մարզչի օգնականը և նույնիսկ նախկին մարզչի պաշտոնանկությունից հետո որոշ ժամանակ ղեկավարել է այդ թիմը: Դրանից հետո նա աշխատել է որպես մարզչի օգնական «Քրյու Ալեքսանդրա» ակումբում: Իր սպորտային կարիերայից  թոշակի անցնելուց հետո Ալանը ծխախոտի և թերթերի խանութ է ղեկավարել Մերսիսայդում։

## Ծանոթագրություններ


Կատեգորիա:Անգլիայի հավաքականի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Տրանմիր Ռովերսի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի հարձակվողներ